

LATVIJAS REPUBLIKA

**CIBLAS NOVADA PAŠVALDĪBA**

Reģ. Nr. 90000041258

Blonti, Blontu pagasts, Ciblas novads, LV- 5706, tālr./fakss 657 00894,

e-pasts: ciblasnovads@ciblasnovads.lv

**Ciblas novada pašvaldības fotokonkursa"CIBLAS NOVADS"**

**NOLIKUMS**

APSTIPRINĀTS

ar 2015. gada 28. janvāra sēdes

lēmumu nr.2

(protokols nr.2, 14.§)

**I. Vispārīgie noteikumi**

1.Ciblas novada pašvaldība rīko fotokonkursu „**CIBLAS NOVADS”.**

2. Fotokonkursa norises laiks ir **01.02.2015. – 31.10.2015.**

3. Fotokonkursa mērķis ir fiksēt Ciblas novada dabu, arhitektūru, industriālo mantojumu un cilvēkus fotogrāfijās, iesaistīt dažāda meistarības līmeņa fotogrāfus mākslinieciski kvalitatīvu un interesantu Ciblas novadu raksturojošu fotogrāfiju radīšanā un fotoattēlu krājumu papildināšanā.

4. Konkursam var iesūtīt fotogrāfijas, kas tapušas konkursa norises laika robežās. Fotogrāfijas tiks izmantotas informatīvo izdevumu veidošanai, ievietošanai Ciblas novada mājas lapā, reprezentācijas vajadzībām un fotoizstādes izveidošanai. fotogrāfijas nākamajām paaudzēm varētu kalpot par konkrētā laika perioda vēsturisku fiksējumu.

5. Konkurss tiek izsludināts Ciblas novada pašvaldības tīmekļa vietnē: www.ciblasnovads.lv un informatīvajā izdevumā ‘’Ciblas novada ziņas’’

6. Konkursā var piedalīties jebkurš foto entuziasts, fotoamatieris vai profesionālis.

7. Konkursa noslēgumā pirmo trīs vietu ieguvēji tiks apbalvoti ar Ciblas novada pašvaldības naudas balvām. Fotokonkursa kopējais naudas balvu fonds EUR 200.00 .

**II.Konkursa pieteikumu iesniegšanas kārtība un noformēšana**

8.Fotogrāfijas konkursam var iesniegt tikai izdrukātas 13cm x 18 cm izmēra gotogrāfijas. Šo fotogrāfiju fotofilmas sūtīt uz e-pasta adresi: ciblasnovads@ciblasnovads.lv, vai arī iesniegt CD/Flash datu nesējos un nogādāt Ciblas novada domes kancelejā. Iesniegto fotoattēlu digitālie faili jānoformē sekojoši; fotogrāfijas nosaukums, fotogrāfijas numurs atbilstoši pieteikumā norādītajam fotogrāfijas numuram.

9.Viens dalībnieks var iesūtīt/iesniegt līdz 5 (pieciem) attēliem vienā vai katrā gradācijā

10.Konkursa dalībnieka pieteikuma anketā (pielikums nr.1) e-pastā vai rakstiski jābūt norādītai sekojošai informācijai:

10.1. fotogrāfiju autora vārds, uzvārds, kontaktinformācija: tālruņa numurs, e-pasta adrese;

10.2. fotogrāfijas nosaukums, gradācija

10.3. uzņemšanas datums;

10.4. fotogrāfijā fiksētā attēla ģeogrāfiskie orientieri, apdzīvotā vieta.

**III.Fotogrāfiju iesniegšana un gradācijas**

11.Fotoattēlu gradācijas:

11.1.Ciblas novada kultūrvēsturiskie objekti, kultūrvēsturiskais mantojums, tūrisma objekti

11.2.pasākumi Ciblas novadā

11.3. novads gadalaikos, ainavas

11.4.Ciblas novada cilvēki (portreti, hobiji, dzīvesvieds, u.c.)

11.5.saimnieciskā darbība un tradīcijas, prasmes

12. Fotoattēli nedrīkst būt uzņemti agrāk par 01.02.2015.

**IV.Tehniskās prasības**

13.Fotogrāfiju iesniedzējam ir jābūt vienīgajam iesniegtā attēla autoram vai fotogrāfiju īpašniekam.

14.Ar grafiskā dizaina programmām modificētas fotogrāfijas netiek pieņemtas. Pieļaujama ir bilžu apstrāde – gaišums, kontrasti, utt. Nav pieļaujamas kolāžas, mozaīkas, kombinētie kadri.

**V.Fotogrāfiju vērtēšanas kritēriji**

15.Konkursa norises laikā iesniegtos piedāvājumus izvērtēs Ciblas novada domes apstiprinātā nolikuma kārtībā izveidotā fotokonkursa rezultātu izvērtēšanas komisija.

16. Iesniegtās fotogrāfijas komisija izvērtē divu nedēļu laikā pēc fotokonkursa noslēguma un nosaka vienu labāko fotogrāfiju katrā gradācijā

17. Vērtēšanas kritēriji:

17.1. tehniskā izpildījuma kvalitāte

17.2. atbilstība gradācijai

17.3. mākslinieciskā kvalitāte

17.4. oriģinalitāte, kompozīcijas izvēle

18. Konkursa izvērtēšanas komisijas pieņem lēmumu par konkursa naudas balvu fonda sadali saskaņā ar Nolikuma noteikumiem.

**VI. Apbalvošana**

19. Katras gradācijas labākās fotogrāfijas autors saņem naudas balvu EUR 30.00

20.Pēc komisijas priekšlikuma var tikt piešķirtas arī veicināšanas balvas katrā gradācijā

21.Konkursa uzvarētāju balvas tiek pasniegtas 18. novembra Latvijas Neatkarības proklomēšanas dienas svinīgajā pasākumā.

**VII.Konkursa komisija**

22. Fotogrāfiju izvērtēšanu veic ar novada domes izpilddirektora rīkojumu apstiprināta komisija 5 cilvēku sastāvā.

**23. Komisijai ir tiesības:**

23.1. pieaicināt komisijas darbā speciālistus vai ekspertus;

23.2.neizskatīt piedāvājums, kas neatbilst konkursa Nolikuma prasībām;

23.3.pieprasīt papildus informāciju no pretendentiem, kas piedalās konkursā;

23.4. piešķirt atsevišķas veicināšanas balvas;

23.5.no iesniegtajiem pieteikumiem izvēlēties fotoizstādei piemērotākos darbus.

**24. Komisijas pienākumi:**

24.1. izskatīt pretendentu iesniegtos fotoattēlus;

24.2. noteikt konkursa uzvarētājus un sadalīt konkursa naudas balvas;

24.3. Konkursa komisijas locekļi nevar būt konkursa dalībnieki;

24.4. Konkursa komisijas lēmumu ieraksta protokolā, ko paraksta visi komisijas locekļi.

**VIII. Konkursa pretendentu tiesības un pienākumi**

25. Līdz konkursa piedāvājumu iesniegšanas termiņa beigām jebkurš dalībnieks var grozīt vai atsaukt savu piedāvājumu.

26. Iesniedzot pieteikuma anketu konkursam, pretendents pieņem un piekrīt visām konkursa nolikumā noteiktajām prasībām.

**IX. Fotoattēlu lietošanas tiesības**

27. Rīkotājs iegūst bezmaksas lietošanas tiesības fotoattēliem un digitālajiem failiem, kurus iesniedzis konkursa dalībnieks.

28. Fotogrāfs, iesniedzot darbus Rīkotājam un parakstot pieteikumu, piekrīt visiem iepriekšminētajiem punktiem foto konkursa Nolikumā.

29.Ciblas novada pašvaldība garantē nenodot fotoattēlus trešajām personām, ja tas saistīts ar fotoattēla izmantošanu komercdarbībā, bez saskaņojuma ar fotogrāfiju autoru.

30.Ciblas novada pašvaldība iesniegto darbu publikācijas gadījumā obligāti norāda atsauci uz autoru.

31. Fotogrāfijas autors uzņemas atbildību par atļaujas saskaņošanu ar fotoattēlos redzamajiem cilvēkiem par fotoattēlu publicēšanu.

Novada pašvaldības domes priekšsēdētājs Juris Dombrovskis

**PIETEIKUMA ANKETA**

Fotokonkursam „**CIBLAS NOVADS"**

Fotokonkursam „**CIBLAS NOVADS"**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir iesniedzis šādus darbus

 (vārds, uzvārds)

|  |  |  |  |
| --- | --- | --- | --- |
| N.p.k. | Gradācija | Fotoattēla nosaukums | Fotoattēla uzņemšanas vieta un laiks |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Iesniedzot fotoattēlus konkursam, fotoattēlu autors piekrīt visiem nolikuma nosacījumiem.

e-pasta adrese, tālrunis rezultātu paziņošanai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fotoattēlu autora paraksts: \_\_\_\_\_\_\_\_\_\_\_\_\_\_\_\_\_